Іосіф Вікенцьевіч Свідзінскі

Іосіф Вікенцьевіч Свідзі́нскі (,  — , ) — удзельнік савецка-фінляндскай і Вялікай Айчыннай войнаў. Герой Савецкага Саюза (1943).

 Біяграфія 
І. В. Свідзінскі нарадзіўся ў Бялынічах (зараз гарадскі пасёлак у Магілёўскай вобласці Беларусі). Скончыў 4 класы школы і курсы машыністаў паравозаў. Працаваў у Бярэзінскім раёне Мінскай вобласці. У Чырвонай Арміі з 1938 года. У час Вялікай Айчыннай вайны з 1941 года на Бранскім, Цэнтральным, 3-м Беларускім, 1-м Украінскім франтах.

Разведчык 177-й асобнай разведвальнай роты (163-я стралковая дывізія, 34-я армія, Паўночна-Заходні фронт) яфрэйтар І. В. Свідзінскі вызначыўся ў 1943 годзе ў час разведкі абароны праціўніка ў раёне горада Кіева. З групай байцоў выявіў агнявыя кропкі праціўніка, падарваў яго штабную машыну і здабыў важныя разведдадзеныя.

У 1946 годзе старшына І. В. Свідзінскі быў дэмабілізаваны. Жыў і працаваў у горадзе Белаазёрск (Брэсцкая вобласць Беларусі).

 Узнагароды 
 Медаль «Залатая Зорка»
 Ордэн Леніна
 Ордэн Айчыннай вайны 1-й ступені
 Ордэн Чырвонай Зоркі
 2 медаля «За адвагу»
 медалі

 Памяць 
 Ганаровы грамадзянін горада Белаазёрск з 26 чэрвеня 1988 г.
 Бюст героя на яго радзіме ў гарадскім пасёлку Бялынічы.
 Адна з вуліц Бялынічаў названая імем І. В. Свідзінскага.

 Літаратура 


 Спасылкі 


Катэгорыя:Удзельнікі Вялікай Айчыннай вайны